EH Bildu Nafarroa talde parlamentarioari atxikitako foru parlamentari Adolfo Araiz Flamarique jaunak idatziz erantzuteko galdera egin du –2023ko urriaren 2ko 3610 irteera-zenbakia du Nafarroako Parlamentuan– tributuen preskripzioaren inguruko zenbait gairi buruz (11-23/PES-119). Hona Ekonomia eta Ogasuneko kontseilariaren erantzuna:

1. **Hirugarrenen Kontabilitate Osagarritik lortzen den informazioaren arabera, zein da 2016-2022 aldian preskribatutako zenbatekoa?**
2. **Zein da, urtez urte xehakatuta, preskribatutako zenbatekoa?**

Hauek dira 1. eta 2. galderei erantzuteko datuak:

|  |  |  |
| --- | --- | --- |
| **URTEA** | **KOPURUA** | **ZENBATEKOA** |
| 2016 | 7.159 | 40.710.049,68 |
| 2017 | 10.800 | 13.771.871,76 |
| 2018 | 18.441 | 33.155.895,22 |
| 2019 | 13.537 | 16.149.625,56 |
| 2020 | 6.443 | 22.775.021,82 |
| 2021 | 1.248 | 11.980.227,08 |
| 2022 | 598 | 15.242.542,37 |
| GUZTIRA | 58.226 | 153.785.233,49 |

1. **Zein da zenbatekoa, zerga-figuren arabera xehakatuta (PFEZ, SZ, BEZ...)?**

|  |  |
| --- | --- |
|  | **GUZTIRA** |
| Pertsona fisikoen errentaren gaineko zerga | 20.604.702,48 |
| Sozietateen gaineko zerga | 5.890.614,42 |
| Ez-egoiliarren errentaren gaineko zerga | 646.043,50 |
| Ondarearen gaineko zerga | 12.257,45 |
| Ondare tributuak | 1.123.995,97 |
| Energia elektrikoaren ekoizpenaren balioaren gaineko zerga | 292.103,95 |
| Balio erantsiaren gaineko zerga | 67.456.673,18 |
| Alkoholaren eta edari deribatuen gaineko zergak | 85.875,55 |
| Zenbait garraiobideren gaineko zerga | 56.493,40 |
| Hidrokarburoen gaineko zerga | -234.004,55 |
| Elektrizitatearen gaineko zerga | 47.287,43 |
| Zenbait hidrokarburoren txikizkako salmentaren gaineko zerga | 167.769,83 |
| Aseguru primen gaineko zerga | 205.102,55 |
| Jokoaren jarduerak eragindako tasak | 129.106,52 |
| Industria-, energia- eta meatzaritza-zerbitzuen tasak | 43,12 |
| Isunak eta zehapenak | 17.162.984,38 |
| Ez-fiskalak | 39.844.093,25 |
| Beste batzuk | 294.091,06 |
|  | 153.785.233,49 |

1. **Zenbat zergaduni eragiten diote preskripzio horiek?**
2. **Zergadun horietatik, zeintzuk dira pertsona fisikoak eta zeintzuk pertsona juridikoak, motaren arabera?**

Hauek dira 4. eta 5. galderei erantzuteko datuak:

|  |  |  |
| --- | --- | --- |
|  | **KOPURUA** | **%** |
| PERTSONA FISIKOAK | 26.335 | % 76,60 |
| PERTSONA JURIDIKOAK | 8.044 | % 23,40 |
|  |  |  |
| GUZTIRA | 34.379 | % 100,00 |

1. **Zenbat zergadunek gainditzen zuen preskribatutako milioi erdi euroko zorra eta zenbatek milioi bat euroko zorra?**

|  |  |
| --- | --- |
|  | **ZERGADUNEN KOPURUA** |
| Milioi bat eurotik gorako zor preskribatua | 23 |
| Milioi erdi eta milioi bat euro bitarteko zor preskribatua | 24 |

1. **Zenbat zergadunek zuen 500 eurotik beherako zor preskribatua?**

 500 eurotik beherako zor preskribatua zuten zergadunak 8.958 ziren.

1. **Zenbat zordun dira entitatearen likidazioarekin bukatzen zen hartzekodunen konkurtsoan zeuden entitateak?**

Entitatearen likidazioarekin bukatzen zen hartzekodun-konkurtsoan egon eta zor preskribatua zuten zergadunak 388 ziren.

1. **Zer portzentaje egiten dute preskripzioek, urteko ekitaldien arabera, tributu bidezko diru-sarrera aitortuen eta preskripzio urteko diru-bilketaren aldean?**

|  |  |  |  |
| --- | --- | --- | --- |
| **URTEA** | **PRESKRIPZIOAK** | **TRIBUTU BIDEZKO DIRU-SARRERAK (\*)** | **TRIB. DIRU-SARREREN GAINEKO EHUNEKOA** |
| 2016 | 40.710.049,68 | 3.219.184.072,00 | % 1,26 |
| 2017 | 13.771.871,76 | 3.671.213.295,00 | % 0,38 |
| 2018 | 33.155.895,22 | 3.622.999.309,00 | % 0,92 |
| 2019 | 16.149.625,56 | 3.960.218.480,00 | % 0,41 |
| 2020 | 22.775.021,82 | 3.671.975.015,00 | % 0,62 |
| 2021 | 11.980.227,08 | 4.187.868.145,00 | % 0,29 |
| 2022 | 15.242.542,37 | 4.926.691.155,24 | % 0,31 |
|  |  |  |  |
|  | 153785233,49 |  |  |
|  |  |  |  |
|  |  |  |  |
| **URTEA** | **PRESKRIPZIOAK** | **DIRU-BILKETA LIKIDOA (\*)** | **DIRU-BILK. LIKIDOAREN GAINEKO EHUNEKOA** |
| 2016 | 40.710.049,68 | 3.249.732.000,00 | % 1,25 |
| 2017 | 13.771.871,76 | 3.682.671.000,00 | % 0,37 |
| 2018 | 33.155.895,22 | 3.482.954.000,00 | % 0,95 |
| 2019 | 16.149.625,56 | 3.941.132.000,00 | % 0,41 |
| 2020 | 22.775.021,82 | 3.627.079.000,00 | % 0,63 |
| 2021 | 11.980.227,08 | 4.170.391.000,00 | % 0,29 |
| 2022 | 15.242.542,37 | 4.979.457.000,00 | % 0,31 |
|  |  |  |  |
|  | 153785233,49 |  |  |

(\*) Ekitaldi bakoitzeko Nafarroako Kontu Orokorretatik jasotako datuak

1. **Zer portzentaje egiten dute preskripzioek, ekitaldien arabera, premiamendu bidezko zordunen saldoaren aldean?**

|  |  |  |  |
| --- | --- | --- | --- |
| **URTEA** | **PRESKRIPZIOAK** | **PREMIAMENDUPEKO ZORDUNAK (\*)** | **PREM. ZORDUNEN GAINEKO EHUNEKOA** |
| 2016 | 40.710.049,68 | 487.826.326,84 | % 8,35 |
| 2017 | 13.771.871,76 | 499.526.032,94 | % 2,76 |
| 2018 | 33.155.895,22 | 503.743.297,62 | % 6,58 |
| 2019 | 16.149.625,56 | 552.115.888,03 | % 2,93 |
| 2020 | 22.775.021,82 | 576.656.607,68 | % 3,95 |
| 2021 | 11.980.227,08 | 627.430.225,18 | % 1,91 |
| 2022 | 15.242.542,37 | 640.366.693,50 | % 2,38 |
|  |  |  |  |
|  | 153.785.233,49 |  |  |
|  |  |  |  |
| (\*) Ekitaldi bakoitzeko Nafarroako Kontu Orokorretatik jasotako datuak |

1. **Zorraren zenbat deklaratu da kobraezina ekitaldi bakoitzean?**
2. **Zenbat aitorpen deklaratu ziren kobraezin ekitaldi horietan eta zein zen zorraren zenbatekoa?**

Hauek dira 11. eta 12. galderei erantzuteko datuak:

|  |
| --- |
| KOBRAEZINEN DEKLARAZIOAK URTEZ URTE |
| URTEA | ZORDUNAK | ZENBATEKOA |
| 2016 | 43 | 13.360.907,96 |
| 2017 | 72 | 14.758.021,30 |
| 2018 | 29 | 6.702.265,48 |
| 2019 | 27 | 8.355.427,18 |
| 2020 | 11 | 3.152.420,42 |
| 2021 | 13 | 2.589.320,14 |
| 2022 | 5 | 486.957,71 |
| **GUZTIRA** | **200** | **49.405.320,19** |

1. **Erantzukizun solidario edo subsidiarioen zenbat deribazio egin ziren urte horietan, zenbat pertsonari eragin zioten eta zer zenbateko deribatu zen? Zer kopuru deribatu kobratu zuen egiaz Nafarroako Ogasunak?**

2016-2022 aldian 64.643.532 euro deribatu zaizkie 683 erantzuleri, zeinak 486 zordun nagusiri zegozkien, eta 7.385.654 euro kobratu dira, hau da, deribatutakoaren % 11,43.

1. **Ezarri al du Nafarroako Ogasunak zerga-erantzukizuneko deribazioetarako automatizazio-prozedurarik?**

2019. urtean Nafarroako Foru Ogasunak Diru-bilketa Zerbitzuaren eta Tributuen arloko Informazio Sistemen Zerbitzuaren arteko lan-proiektu bati ekin zion, erantzukizuna deribatzeko espedienteen kudeaketa Nafarroako Foru Ogasuneko tresna estandarretan integratzeko.

Konplexutasun handiko prozesua da, erantzuleei deribatutako zorrak CATen kontabilizatzeari eragiten diolako eta askotariko kasuak ditugulako. Helburua da, erantzuleei deribatutako zorrak CATen integratu ondoren, prozedura estandarren bidez egitea zor horiek kobratzeko kudeaketa, zorraren kudeaketan lehendik dauden automatismo guztiak baliatuz.

Erantzukizuna deribatzeko prozesu automatizatuei buruzko aipamena dela-eta, adierazi behar da inondik inora ezin dela automatismorik ezarri erantzukizunaren deribazioan. Kasuz kasu aztertu behar da araudiak eskatzen dituen baldintzak betetzen diren. Horren erakusgarri da Auzitegi Gorenaren martxoaren 7ko 281/2023 epaia (4926/2021 kasazio-errekurtsoa). Bertan ezartzen denez, jarduera amaitzen den unean ordaindu gabe dauden zorren erantzukizuna pertsona juridikoen administratzaileei deribatzea ez da erantzukizun objektiboko kasu bat; aitzitik, deribazio horren funtsa da administratzaileak zabarkeriaz jokatu duela, gutxienez ere, ez baita behar bezala arduratu sozietatea ordaindu gabe zituen zerga betebeharrak ordaintzeko moduan jartzeaz.

Proiektua abian jarri denetik, garrantzizko bi inguruabarrek haren garapenari eragin diote:

* Covid-19aren pandemiak beste garapen informatiko batzuk lehenestera behartu du, zerga arloan erabakitako hurrenez hurreneko neurriei erantzuteko.
* Auzitegi Gorenak kasazioan emandako hainbat epaitan irizpide-aldaketak ezarri ditu, eta horrek eragina izan du proiektuaren egiturari eusten zioten premisa nagusietako batzuetan. Laburpen gisa, hauek aipa daitezke, besteak beste:
* Abenduaren 10eko 1700/2020 epaia (2189/2018 kasazio-errekurtsoa): ezartzen du Zerga Administrazioak ez duela eskubiderik Tributuei buruzko Foru Lege Orokorraren 30.4 a) artikuluko erantzule guztiei exijitzeko premiamendu-errekargu arrunta, baldin eta haietako batek hura ordaindu badu.
* Martxoaren 11ko 343/2021 epaia (7004/2019 kasazio-errekurtsoa): ezartzen du ordaintzeko betebeharra duenak ondasun edo eskubideak ezkutatu edo eskualdatu ondoren sortutako zorrei ere erantzukizun solidarioaren deribazioa aplikatu ahal zaiela, baldin eta Zerga Administrazioak egiaztatzen badu berariaz jokatu dela bere jarduketa eragozteko asmoz.
* Martxoaren 25eko 440/2021 epaia (3172/2019 kasazio-errekurtsoa) eta abenduaren 13ko 1640/2022 epaia (404/2021 kasazio-errekurtsoa): ezartzen da ezin zaiola adingabe bati egotzi Tributuei buruzko Foru Lege Orokorraren 30.4 a) artikuluan aurreikusitako erantzukizun solidarioa, manu horretan aipatzen diren dolozko jarduera, jokabide eta asmoak ezin zaizkielako egotzi adingabeei, legearen arabera.
* Urriaren 14ko 1308/2022 epaia (6321/2020 kasazio-errekurtsoa): Tributuei buruzko Foru Lege Orokorraren 56.2 artikuluaren hasierako bertsioa dela-eta jurisprudentzia ezarriz, berretsi egiten da erantzule solidarioei ordaintzeko betebeharra egozteko preskripzio epea erantzukizuna ekarri duten egitateen unetik aurrera zenbatu behar dela, hau da, eskualdatzeko edo ezkutatzeko egintzen unetik aurrera, kontuan hartu gabe noiz egin den hura menpeko duen betebehar nagusiari buruzko deklarazioa. Artikulu horren hasierako bertsiora mugatzen da, eta ez du ezer erabakitzen urriaren 29ko 7/2012 Legeak ezarritako egungo bertsioari buruz.
* Abenduaren 23ko 1758/2022 epaia (1398/2021 kasazio-errekurtsoa): ezartzen da zordun nagusiak jarritako bermea erantzule solidarioek balia dezaketela, alegia, erantzukizuna deribatzeko erabakia eten dadin lor dezaketela bermerik jarri beharrik izan gabe administrazio bidean.

Gaur egun, deribazio espedienteko izapideen komunikazioa Nafarroako Foru Ogasuneko sistemetan integratuta dago. Lan egiten ari da espedienteko erregistro guztiak integratzeko eta hartara erantzulearen zorrak kontabilizatzeko, behin deribazioa deklaratu ondoren. Probak egiten ari dira, eta aurreikusten da 2024aren hasieran lehenbiziko deribazio espedienteak abiarazi ahalko direla produkzioan sistema berriarekin.

Hori guztia jakinarazten dizut, Nafarroako Parlamentuko Erregelamenduaren 215. artikuluan xedatutakoa betez.

Iruñean, 2023ko urriaren 24an.

Ekonomia eta Ogasuneko kontseilaria: José Luis Arasti Pérez